Viivi Luik

Viivi Luik (Tänassilma, Harjuko konderria, 1946ko azaroaren 6a) estoniar idazlea da, 1960ko hamarkadan Estoniako poesia berpizkundearen pertsonaia nagusietako bat eta XXI. mendean gehien itzulitako eleberrigile estoniar izateagatik ezaguna.

 Bizitza 
Luik Tänassilma herrian jaio zen 1946an. Bere aita elektrizista zen, eta amak kolkhoz batean lan egin zuen. 1965etik 1967ra, Tallinngo gaueko eskolan ikasi zuen, aldi berean liburuzain gisa arituz. 

Lehen poema 1962an argitaratu zuen Tee Kommunismile egunkarian. 1963an lehen saria irabazi zuen Pioneer haurrentzako aldizkariaren literatura lehiaketan, aldizkariaren editoreek egile gaztea bere etxean bisitatu eta poemak heldu batek idatziak ez zirela baieztatu ondoren. 1965ean lehen poesia bilduma kaleratu zuen,  Pilvede püha. 1967an idazle profesional bilakatu zen, eta 1970az geroztik Estoniako Idazleen Batasuneko kide.

1980ko hamarkadan, prosa idazteari eskaini zion bere burua. Bere Seitsmes rahukevad eleberriak Bigarren Mundu Gerraren ondoren Estoniako herri bateko bizitza deskribatzen du haur baten begietatik. Eleberri honek arrakasta handia izan zuen, Juhan Smuul saria eta A.H. Tammsaare sariak irabazi zituen eta hizkuntza askotara itzuli zen.

1991n Estoniak independentzia berreskuratu zuenetik, Luik saiakeragilea ere izan da. Gainera, haurrentzako liburuengatik ere ezaguna da.

 Bizitza pertsonala 
1964tik 1973ra Jaan Paavle idazle eta artistarekin ezkonduta zegoen, eta 1974az geroztik Jaak Jõerüüt idazle eta diplomazialariarekin.

Suitzan (1989 eta 2003), Helsinkin (1993-1997), Erroman (1998-2003), New Yorken (2004) eta Berlinen (2006) bizi izan da.

 Lanak 

 Sariak eta aintzatespenak 

 1976: Juhan Smuul saria (Põliskevad poesia bildumarengatik)
 1977: Juhan Smuul saria (Leopold aitab linnameest haurrentzako liburuarengatik)
 1983: Juhan Smuul saria (Rängast rõõmust poesia bildumarengatik)
 1986: Juhan Smuul saria (Seitsmes rahukevad eleberriarengatik)
 1986: Estoniako SESko Meritu Oneko Idazlea
 1986: A. H. Tammsaare saria (Seitsmes rahukevad eleberriarengatik)
 1988: Juhan Liiv saria (On aastasaja lõpp. On öö poemarengatik)
 1992: Estoniako Errepublikaren Kultura Saria (Ajaloo ilu eleberriarengatik)
 2000: Izar Zuriaren Ordena (III. klasea)
 2006: Salme Ekbaum eta Minni Nurme saria (Kogutud luuletused 1962–1997 poesia bildumarengatik)
 2011: Go Travel saria (Varjuteater eleberriarengatik)
 2011: Estoniako Errepublikaren Kultura Saria (Varjuteater eleberriarengatik)
 2017: Estoniako Kultur Fundazioaren diru-laguntza berezia
 2020: Jaan Kross saria (Pildi ilu rikkumise paratamatus bildumarengatik)
 2022: Identitate Naionalaren Saria

 Erreferentziak 

 Kanpo estekak 

Kategoria:Estoniako poetak
Kategoria:Emakume poetak
Kategoria:Estoniako saiakeragileak
Kategoria:Emakume saiakeragileak
Kategoria:Estoniako eleberrigileak
Kategoria:Emakume eleberrigileak
Kategoria:Estoniako haur literaturako idazleak
Kategoria:Sobietar Batasuneko idazleak
Kategoria:Estonierazko idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume liburuzainak